**Ustanavljate podjetje in potrebujete pomoč pri določitvi dejavnosti, ki jo boste opravljali?**

Ko se podjetje ustanavlja, je med drugim za njegovo nadaljnje poslovanje oz. delovanje zelo pomembno, da se pravilno določi šifra dejavnosti tega podjetja***. Pri tem si je treba pomagati z uporabo veljavne*** Standardne klasifikacije dejavnosti, to je SKD 2008, katere skrbnik je Statistični urad RS. Najdete jo na spletni strani:

<http://www.stat.si/StatWeb/glavnanavigacija/metode-in-klasifikacije/klasifikacije>

Znotraj klasifikacije SKD 2008 je na voljo tudi t. i. **E-iskalnik SKD 2008**, ki je koristen pripomoček za lažjo in enotnejšo uporabo klasifikacije in vam pomaga določiti ustrezno šifro dejavnosti za proizvodnjo ali storitev.

Morda se vam ob začetku poslovanja zdi šifra dejavnosti le eden od administrativnih podatkov, vendar je njen pomen v resnici bistveno širši. Naj pojasnimo:

Šifra dejavnosti je potrebna in se uporablja na številnih področjih:

* prek šifre se spremlja gospodarstvo v najširšem pomenu;
* prek šifre se spremljajo in obveščajo poslovni subjekti;
* šifra se uporablja za medsebojno sodelovanje in vzpostavljanje stikov, saj se prek poslovnih imenikov na trgu pogosto srečujeta ponudba in povpraševanje:

- kako bo npr. prihodnji poslovni partner drugemu partnerju ponudil sodelovanje, če zanj sploh ne ve ali če je bila šifra njegove dejavnosti neustrezno določena;

- kako bo organizator sejma povabil podjetje, da se predstavi javnosti, če ne pozna njegove dejavnosti ali če je ta neustrezna;

- kako bo podjetje potencialnim poslovnim strankam ponudilo svoje izdelke ali storitve, če ne pozna šifre njihove dejavnosti, prek katere je mogoče dobiti kontaktne podatke o poslovnem subjektu;

* pravilna šifra dejavnosti je pogosto bistveni dejavnik pri poslovanju z državno administracijo (pogoj za oddajo ponudbe, kandidiranje za subvencije ipd.), lahko celo delno vpliva na davčne obveznosti (bolje je pravočasno pravilno ravnati);
* pri statističnem spremljanju podjetij je šifra tudi selekcijsko merilo (podjetje bo dolžno (obvezno) sporočati podatke statističnemu uradu o tistem, s čimer se ukvarja (torej bo tudi manj administracije) ipd.

**Uporaba E-iskalnika:**

1. V okence e-iskalnika vpišite iskano besedo ali iskane besede (iskanje po ključnih besedah). Nato izberite področje iskanja (Vprašanje in odgovori ali Stvarno kazalo). Če pustite obe polji prazni, iskalnik išče po obeh področjih. Za prikaz rezultatov kliknite na ikono s povečevalnim steklom ali s pritiskom na gumb »enter« na tipkovnici.
2. E-iskalnik prikaže z iskalnimi pogoji ujemajoče se podrazrede, tj. 5-mestne šifre klasifikacije SKD 2008. S klikom na šifro se prikaže opis dejavnosti (kaj spada v to šifro in kaj ne spada). Rezultati se prikažejo v zavihkih. Ker je rezultatov znotraj posameznega področja lahko veliko, so razdeljeni na več delov (strani). Zato se poleg rezultatov znotraj zavihka prikažejo številke, ki povedo, koliko strani z rezultati vsebuje zavihek. S klikom na posamezno številko se odpre del rezultatov. Če jih iščete po Stvarnem kazalu, se bodo odprli urejeni po šifri, pri iskanju po Vprašanjih in odgovorih pa po abecednem vrstnem redu vprašanj.
3. Med vsemi ponujenimi rezultati se odločite za tistega, ki se najbolj ujema s konkretnim proizvodom, ki ga proizvaja, ali s storitvijo, ki jo opravlja poslovni subjekt, za katerega iščete ustrezno šifro dejavnosti.

E-iskalnik prikaže z iskalnimi pogoji ujemajoče se podrazrede. Vrnjen/i opis/i dejavnosti ne predstavlja/jo vedno tudi **dejanski** naziv podrazreda v klasifikaciji, ker je pri posameznem podrazredu lahko zajetih več dejavnosti (odnos ni ena na ena).

Upamo, da smo uspeli v svoji nameri, da vam vsaj malo približamo pomen šifre dejavnosti in bo posledično v bodoče deležna ustrezne stopnje pozornosti vseh, ki se z njo srečujete.

Želimo vam uspešno določanje šifre dejavnosti!

**Koristni povezavi:**

1. **povezava na iskalnik:** [**http://www.stat.si/SKD**](http://www.stat.si/SKD)

Primer iskanja:

### Iskalnik ****SKD****

Top of Form



Bottom of Form

Top of Form

Stvarno kazalo SKD Vprašanja in odgovori

Bottom of Form

* [Stvarno kazalo](http://www.stat.si/SKD#StvarnoKazaloTab)

| **Šifra** | **Dejavnost** |
| --- | --- |
| 43.990  | Zidanje kaminov, peči  |
| 43.990  | Kamini, zidanje  |
| 81.220  | Kamini, čiščenje  |

1. **Povezava na zgibanko o uporabi e-iskalnika:** [**http://www.stat.si/dokument/8837/skd-iskalnik.pdf**](http://www.stat.si/dokument/8837/skd-iskalnik.pdf)